11 ठेयब चढ़ेब सेल्शा वोइक्चा पुंइसीशो आ पर्बम मुल यो इन कली शुश शेंचा लीशो बाक्ब। इन नोफा थांइशो बाक्ब। मोपतीके मेको आ अर्थ दोपा रुप्पाइक्चा ननी? 12 मुल गेपुकी अरु आन कली शेंब दुम्चा माल्शो ननी। तन्न इन कली कका परमप्रभु यावे आ ङोंइती ङा लोव़ लेंशा शेंचा माल्ताक्नी। मुल खमे जाइब खोदेंशो दुम्चा माल्शो ननी। तन्न दूध तूब आल खोदेंशो बाक्नीनी। १कोरिन्थी ३ः१-३; १पत्रुस २ः२ 13 दूध तूब आल खोदेंशो दुम्शा, बाक्बपुकीम परमप्रभु यावे आ ठीक लोव़ शुश रुप्ने मचाप्नीम। एफिसी ४ः१४ 14 पाको दुम्शो आन कली चहिं खमे गेंसीब। मेकोपुकीमी परमप्रभु यावे आ गेय पना पन मार रिम्शो बाक्मे, मार मरिम्शो मेको तुइक्नीम।
